Betegtájékoztató: Információk a felhasználó számára 

Peloid belsőleges cseppek

Belsőleges cseppek

Muskátligyökér tinktúra

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mely az Ön számára fontos információkat tartalmaz.

Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő használata.

-
Tartsa meg a betegtájékoztatót, mert a benne szereplő információkra a későbbiekben is szüksége lehet.

-
További információkért vagy tanácsért forduljon gyógyszerészéhez.

-
Ha Önnél bármely mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
-
Feltétlenül tájékoztassa kezelőorvosát, ha tünetei egy hét elteltével sem enyhülnek, vagy éppen súlyosbodnak.

A betegtájékoztató tartalma:

1.
Milyen típusú gyógyszer a Peloid belsőleges cseppek, és milyen betegségek esetén alkalmazható?

2.
Tudnivalók a Peloid belsőleges cseppek szedése előtt

3.
Hogyan kell alkalmazni a Peloid belsőleges cseppeke?

4.
Lehetséges mellékhatások

5.
Hogyan kell a Peloid belsőleges cseppeket tárolni?
6.
A csomagolás tartalma és egyéb információk

1.
Milyen típusú gyógyszer a Peloid belsőleges cseppek, és milyen betegség esetén alkalmazható?
A termék hagyományos növényi gyógyszer, kizárólag a régóta fennálló használaton alapuló, meghatározott javallatokra alkalmazandó, úgymint felső légúti megbetegedések pl. közönséges nátha tüneteinek enyhítésére, torokfájás, köhögés, orrdugulás vagy orrfolyás esetén.

6 éven felüliek számára javallott.

Keresse fel kezelőorvosát, ha tünetei 1 héten belül nem enyhülnek, vagy éppen súlyosbodnak.
2.
Tudnivalók a Peloid belsőleges cseppek szedése előtt 

Ne szedje a Peloid belsőleges cseppeket:
 - ha allergiás (túlérzékeny) a készítmény hatóanyagára (muskátligyökér tinktúra) vagy a készítmény (6. pontban felsorolt) egyéb összetevőjére,

 - ha fokozott vérzékenységi hajlamban szenved,

 - ha Ön véralvadásgátló hatású gyógyszereket szed,
 - 3 éves kor alatti gyermeknek nem adható alkoholtartalma miatt,
 - súlyos máj- és vesebetegségben, mivel ezen a területen nem állnak rendelkezésre megfelelő tapasztalatok.

A Peloid belsőleges cseppek szedése 3 és 6 éves kor közötti gyermekek számára nem javasolt, mivel ebben a korcsoportban nem áll rendelkezésre elegendő mennyiségű adat a biztonságos alkalmazásra vonatkozóan.

Figyelmeztetések és óvintézkedések

A Peloid belsőleges cseppek szedése előtt beszéljen kezelőorvosával vagy gyógyszerészével. 

Ha állapota egy héten belül nem javul, ha több napig lázas, vagy ha légszomja vagy véres köpete van, haladéktalanul keresse fel orvosát.
Egyéb gyógyszerek és a Peloid belsőleges cseppek
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható készítményeket is.

A Peloid belsőleges cseppek a véralvadási paramétereket befolyásolhatja, nem zárható ki annak lehetősége, hogy a szájon át szedett véralvadásgátló gyógyszerek (pl. dikumarol és warfarin) hatását egyidejű szedéskor esetleg fokozhatja.

A Peloid belsőleges cseppek egyidejű bevétele  étellel és italokkal

A gyógyszer bevételét nem befolyásolják az egyéb ételek vagy italok.

Terhesség, szoptatás és termékenység
A készítményt nem szabad alkalmazni terhesség és szoptatás alatt, mivel ezekre az állapotokra vonatkozóan nem állnak rendelkezésre adatok.

A készítmény termékenységet befolyásoló hatására vonatkozó adatok nem állnak rendelkezésre.
A készítmény hatásai a gépjárművezetéshez és gépek kezeléséhez szükséges képességekre

A Peloid belsőleges cseppek nem, vagy csak elhanyagolható mértékben befolyásolja a gépjárművezetéshez és gépek kezeléséhez szükséges képességeket. 

A Peloid belsőleges cseppek 12% V/V alkoholt tartalmaz. 

30 cseppnyi készítmény 180 mg alkoholt tartalmaz, amely megfelel 3,6 ml sörnek vagy 1,5 ml bornak.

20 cseppnyi készítményben 120 mg alkohol van, mely megfelel 2,4 ml sörnek vagy 1,0 ml bornak. 

Előírás szerinti alkalmazása esetén, amely esetenként 30 csepp (=1,1g oldatnak felel meg) bevitelét jelenti, ez az adag 0,18g alkoholt tartalmaz. 

Etanol tartalma miatt a készítmény káros az alkoholbetegek számára.

Terhes vagy szoptató nőknél, gyermekeknél és a magas rizikófaktorral rendelkező betegeknél (pl. májbetegségben vagy epilepsziában) a készítmény alkalmazását alaposan meg kell fontolni. 
3.
Hogyan kell szedni a Peloid belsőleges cseppeket?
A gyógyszert mindig pontosan a betegtájékoztatóban leírtaknak vagy a kezelőorvosa/gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg orvosát vagy gyógyszerészét. 

A készítmény ajánlott adagja:

	Felnőtteknek és 12 év feletti fiataloknak
	naponta 3 x 30 csepp

	6-12 éves gyermekeknek
	naponta 3 x 20 csepp


A szükséges mennyiségű cseppet be lehet venni közvetlenül kanálból és utána elfogyasztani egy pohár vizet, illetve ha úgy kedvezőbb össze lehet keverni fél pohár vízzel, ebben az esetben a pohárban lévő teljes mennyiséget egyszerre meg kell inni. 

A cseppeket reggel, délben és este kell bevenni.

20 csepp körülbelül 0, 73 g-nak, 30 csepp kb. 1,1 g-nak felel meg. 
A készítmény szedésének  időtartama

A tünetek enyhülése után ajánlott a kezelést még néhány napig (2-3 napig) folytatni a betegség kiújulásának elkerülése érdekében. A kezelés ne tartson 1 hétnél tovább.

Ha az előírtnál több Peloid belsőleges cseppeket vett be 

Túladagolásról tapasztalatok nem állnak rendelkezésre.

Ha elfelejtette bevenni a Peloid belsőleges cseppeket
A soron következő adagolási időpontban ne vegyen be kétszeres adagot a kihagyott adag pótlására.

Ha idő előtt abbahagyja a Peloid belsőleges cseppek alkalmazását

Ebben az esetben tünetei hamar kiújulhatnak.

Ha bármilyen további kérdése van a készítmény alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A készítmény alkalmazása során a következő mellékhatások előfordulását figyelték meg.
Nagyon ritkán (10000-ből kevesebb,,mint 1 gyógyszerszedő esetében): allergiás reakciók (duzzanat, bőrpír vagy kiütés a bőrön vagy nyálkahártyán); Vérképzőszervi és nyirokrendszeri betegségek és tünetek (orrvérzés , fogínyvérzés); emésztőrendszeri betegségek és tünetek (gyomorfájás, gyomorégés, émelygés vagy hasmenés, nyelési nehézség).
Nem ismert (a rendelkezésre álló adatokból nem állapítható meg): Máj és epebetegségek (májkárosodás)
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Peloid belsőleges cseppeket tárolni?
A gyógyszer gyermekektől elzárva tartandó!

A címkén feltüntetett lejárati idő után ne szedje a Peloid belsőleges cseppeket.
Legfeljebb 30°C-on tárolandó.

A készítmény felbontás után 6 hétig alkalmazható.
Semmilyen gyógyszert se dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Peloid belsőleges cseppek?

 - A készítmény hatóanyaga: 10 g készítmény tartalma:Pelargonium sidoides DC., radix (muskátligyökér) tinktúra (1:10)     8 g

Kivonószer: 15 % V/V alkohol.
Egyéb összetevők: etanol, vízmentes glicerin, tisztított víz.

Milyen az Peloid belsőleges cseppek készítmény külleme és mit tartalmaz a csomagolás?

Világosbarnától vörösbarnáig terjedő színű, tiszta oldat.

20 ml, 50 ml, 100 ml oldat  III. típusú barna színű üvegben, polietilén cseppentővel, polipropilén csavaros kupakkal ellátva, dobozban.



Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó:

Pharmaselect International Beteiligungs GmbH

1020 Bécs

Ernst-Melchior Gasse 20

Ausztria
Nyilvántartási számai
20 ml

OGYI-TN-09/01
50 ml

OGYI-TN-09/02
100 ml

OGYI-TN-09/03
A betegtájékoztató legutóbbi felülvizsgálatának dátuma: 2015. szeptember
OGYI/51719/2014
1

PAGE  
4

